**Дъга от усмивки**

**песен „Виж дъгата“**

**Наско:** - Уважаеми гости, имате удоволствието да присъствате на спектакъла послучай изпращането на група Дъга от детската градина.

**Дани Б. :** - Днешният празник е подготвен от нас – бъдещите първокласници. Днес за последен път прекрачваме прага на детския ни дом. За последен път ще кажем довиждане, госпожо, а на есен ще поемем по вълшебната пътека на знанието.

**Яни:** Желаем Ви добро настроение, випуск 2021 при ДГ „Знаме на Мира“ – най – слънчевите, чаровни и усмихнати деца.

**Мони:** -Има на земята, има на света, детска къщичка, в която стават всички чудеса.

**Свилен:** Веселата къща на игрите, веселата къща на мечтите,

Веселата къща, откъдето пътищата могат да достигнат и небето.

Веселата къща, откъдето пътищата могат да достигнат до сърцето.

**Калоян:** - Веселата къща на шегите, веселата къща, във която е събрана радостта,

Веселата къща – обикни я, веселата къща – запомни я,

Къща на безгрижното ни детство, запази я, Ако нямаш къщичка такава – измисли я.

**Дария:** Ние сме малки бърборани в градината събрани.

Пеем, рисуваме, мечтаем, най – много обичаме всеки ден да играем.

**Зори:** - Знай, приятелството е едно плодно мъничко дърво,

За да може да расте и да дава плодове, със любов ще го поим и с постъпки ще торим.

**Тея:** - Че да пусне трайно то корен силен здрав дълбок, С който винаги да пиеш сладък сок.

Дани В. : - Знай, тогава винаги ще устоиш в хубави и лоши дни

И във суша и в порой, в зима и летен зной.

**Даниел:** - Дори да си богат, прочут и знатен, страшно е на този свят да си без приятел.

**Калоян:** - С 4 очи светът по – добре се гледа и е двойна радостта в битка и победа.

**Карина-** В дни на болка или скръб нищо страшно няма, щом с приятеля на гръб носите ги двама.

**Песен за приятелството!**

**Дани Б. :-** Приятели, ако тук сме видели повече доброта, отколкото се събира в 7- цветната дъга,

Ако сме чули думи, които са ни направили по – добри и по – щастливи,

**Даниел:** - Ако сме станали богати с много приятелства, никой не може да ни затули слънцето и любовта към детската градина.

**Емре:** - Обичта, приятелството и добротата са най- ценните съкровища.

**Дани В. :** - За велики неща още сме само големи деца.

**Дария:** - Децата са вълшебни семенца, които в клас голям ще израстат.

И с пламнали очи, ръце, сърца ще тръгне всяко по своя път.

**Дани Б.** - Децата са далечната мечта, те скоро в своя път ще полетят.

Децата радостта са на света, те като в чуден цвят ще разцъфтят.

**Песен за доброто**

**Дани Б. :** - Ех, много или малко се измина, но отлетяха четири години.

На детството – най – шарените дни не ще се върнат никога, уви.

**Дани В. :** - Да, но има нещо, приятелко моя, което винаги можеш да върнеш назад.

Спомени детски с усмивка за приятели свои.

**Марияна:** - Аз пък не бързам да раста. Как с куклите ще се разделя?

**Наско:** - Ех, съвсем ще ме разсмееш, но ще трябва, май, да проумееш-

Няма да си вечно малка и да ти е нужна залъгалка.

**Тея:** - На детската градина ето го края, цяло лято в къщи с кого ще си играя?

Да ви докажа ненаучно, че у дома е доста скучно.

**Тимур:** - А игрите край морето? Замъци ще правим ний на плажа.

Ще ни плискат морските вълни. А моряците на кея виждал ли си ти?

**-Свилен:** - И сутрин след години щом мина пак през детската градина,

Със своите приятели добри ще се усмихнем, ще се прегърнем и ще си побъбрим.

**Дария:** - Ще си припомним веселите лудории, ще се посмеем на детските ни щуротии,

ще запеем веселата песен за този малък рай чудесен,

където в пролет, лято или есен или зима звънък смях и радост има.

**Траяна:** - Виж, детството ни предучилищно изтече, пее в нас гласът му позлатен.

От първи клас се вижда надалече, полезни хора ще сме някой ден.

**Песен „Мечта”**

**Емре:** - Стига сме мечтали. Всяко нещо си има начало.

**Марияна:** - Къде е началото?

**Свилен:** - Близо до нас. Пътеката почва от първи клас.

И дано сме оставили диря за онези, които ще идват след нас.

Нека други весели детски гласчета вълшебната детска градина огласят.

**Мони** /прибира в раница уч. пособия - На кукленото царство дойде края.

Голяма съм и всички букви зная.

И след вечеря без да сбъркам сричка, сама започвам да чета самичка.

**Дани В.:** - Тогава лампата по- силно бляска, черешката със клонки пляска,

в прозореца звездите се нареждат И мълчаливо с почит ме поглеждат.

Само в ъгъла седи унила, бледа най – тъжната ми кукла тъжно гледа.

**Зори:** Ти, кукличко мила, засмяна, недей да тъгуваш за мен,

Пораснах аз вече голяма и чанта ще имам на другия ден.

Ще дойдат тук други дечица, не бой се, не ще си сама

И твоята руса главица ще гали пак детска ръка.

**Яни:** - А на моето мъничко столче кое ли дете ще седи?

Може би първо ще плаче, а после като мен ще скърби.

**Карина:** - А сега ще чуете десетте правила на ученика:

Събудиш ли се сутрин – ставай, в леглото не се излежавай,

**Джъстин:-** Сапунът ти хвани и бързо се измий:

Очичките, нослето, ушичките, вратлето,

**Свилен:** - Бързай, не се задявай, за училище не закъснявай,

**Марияна:** Има и още нещо – млякото си пий горещо,

**Тея:** - Дрехите нареждай вечер, сутрин да си чист и спретнат,

**Зори:**- Бъди вежлив, не нагрубявай, възрастните поздравявай,

Бъди добър помощник в къщи, За да се гордее мама с теб – труди се и въвеждай ред.

**Песен Хей, приятел, да запеем**

**Зори:** - Научихте ни тук да сричаме, научихте ни да броим,

Красиви думи да изричаме, с конструктори палати да строим.

**Дани В.:** - Благодарим за обичта голяма, за грижите, за топлия Ви глас,

И в стаята с лъчи обляна, за песните, що пеехме в захлас.

**Калоян:** - И като с кораб, седнали на чина, потегляме със радост и тъга,

След дни безгрижни детската градина на малките оставяме сега.

**Траяна:** - За раздяла час настъпи, сбогом, весели игри,

сбогом вам, госпожи скъпи, сбогом, лелички добри.

**Дани Б.:** - За дните ни безгрижни и незабравими

благодарим от сърце на любимата детска градина.

**Тимур** - Очите им ще помнят всеки час, раздали свойта младост на децата.

Те в песните изпяват своя глас и с думите отключват светлината.

**Зори:** - Учителко, ти, майчице добра, защо преливат сълзите в очите?

Ти цялото небе във тях събра и никога за отдих не попита.

**Мони:** - Учителки, последен звън звъни, раздялата на столчетата сяда,

За сетен път ни вкупом погледнете и със радост ни пратете сега в училището в първи клас.

**Свилен:** - Мила леличко добра, ти спомняш ли си първият ми ден,

Когато бях тъй малък и смутен, а ти посрещна ме с усмивка блага..

Ти никога не ни забравяй, за нас се грижеше безспир, да бъдем весели и здрави,

За всичко ти благодарим!

**Всички:** Благодарим!

**Кари:** - След четири години в „Знаме на Мира“ днес училището ни призова.

Тук ние щастливо живяхме, на воля танцувахме и пяхме.

**Дани Б. :** - Като учителката тук любима, която беше в детската градина,

Вярвам в училището ще има, че училищния праг без тревога да премина.

**Дани В. :** - Там ще бъдем в стая просторна, голяма, където кукли и играчки няма,

А са наредени чинове в редици като строени за парад войници.

- Най – напред блести от чистота, със линии, кутийки черната дъска.

По която ние, децата, ще се учиме да четем и пишем буквите и числата.

**Всички -** Довиждане, любима градина, училището нас вече ни зове.

**Яни:** - Довиждане, другарчета от детската градина. При малки първолачета от утре ще замина.

**Марияна:** - Довиждане, другарчета! Звъни звънчето и ни вика с песен!

И нашите букварчета ще ни зоват наесен.

/**Песен за букварчето/**

**Зори:** - Скъпи приятели, днес е последният ден в детската градина. 4 години вървяхме по пътя на познанието, научихме се на труд, станахме добри приятели и получихме много любов, грижи и всеотдайност. И зная, че там, някъде, в едно малко ъгълче на сърцата ни, винаги ще има място за спомените ни от детската градина.

**Наско:** - Никога не ще забравя щастливите си дни с много песни и игри.

**Кари:** - Не бих се уморила да пея и играя, празникът, обаче, вече е към края.

**Джъстин:** - Последен ден, последен час на нашата дружина,

С последен танц да кажем „Сбогом, детска градина!“

**Танц Шаляля**

**Клетва:**

**Всички:** Ние си обещаваме един друг да се уважаваме,

да ценим приятелството от деца, и да бъдем със добри сърца !

Бъдете и вие като нас!

Така светът ще стане по-добър!

**/Песен за приятелството/**

**Учител:** - Мили деца, първите приятелства се откриват и намират в детската градина. И всеки ден детската градина ви събираше.

**Учител:** И откривахме заедно с вас добротата, вълшебството, приятелството в света около нас.

**Учител:-** Дъгата от усмивки носете винаги в сърцето си! Нека детството ви бъде шарено и весело като нея,

**Учител:** А вие, родители , отглеждате най – красивите цветя, обгрижвайте ги с любов, за да останат добри деца с добри сърца.